CELEX: 62013TN0214
Language: fi
Date: 2013-04-15 00:00:00
Title: Asia T-214/13: Kanne 15.4.2013 — Typke v. komissio

15.6.2013   
            
            
               FI
            
            
               Euroopan unionin virallinen lehti
            
            
               C 171/35
            
         Kanne 15.4.2013 — Typke v. komissio
   (Asia T-214/13)
   2013/C 171/65
   Oikeudenkäyntikieli: englanti
   
      Asianosaiset
   
   
      Kantaja: Rainer Typke (Hasbergen, Saksa) (edustajat asianajajat B. Cortese ja A. Salerno)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Euroopan komission 5.2.2013 antaman päätöksen hylätä kantajan uudistettu hakemus saada tutustua asiakirjoihin asetuksen (EY) N:o 1049/2001 (1) mukaisesti menettelyssä GESTDEM 2012/3258
            
         
               —
            
            
               kumoamaan Euroopan komission 13.3.2013 antaman implisiittisen päätöksen hylätä kantajan uudistettu hakemus saada tutustua asiakirjoihin asetuksen (EY) N:o 1049/2001 mukaisesti menettelyssä GESTDEM 2013/0068
            
         
               —
            
            
               velvoittamaan vastaaja korvaamaan kantajan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa yhteen kanneperusteeseen, jonka mukaan asetuksen (EY) N:o 1049/2001 2 ja 4 artiklaa sekä kyseisen asetuksen muita säännöksiä on rikottu, koska
   
               —
            
            
               komission olettamus siitä, että kantajan hakemus ei kuulu asetuksen (EY) N:o 1049/2001 soveltamisalaan, koska se edellyttää uusien asiakirjojen laatimista olemassa oleviin tutustumisen sijaan, on perusteeton
            
         
               —
            
            
               komission olettamus siitä, että kantajan hakemukset ovat suhteettomia, minkä vuoksi ne on jätettävä tutkimatta, vaikka otettaisiin huomioon mahdollisuus myöntää osittainen tutustumisoikeus, on perusteeton
            
         
               —
            
            
               komission olettamus siitä, että kantajan hakemusten esteenä olisi tarve olla ilmoittamatta kolmansien henkilökohtaisia tietoja, on perusteeton, ja
            
         
               —
            
            
               komission olettamus siitä, että kantajan hakemusten esteenä olisi tarve pysyttää valintalautakunnan menettelyjen luottamuksellisuus ja suojata sen päätöksentekomenettelyä, on perusteeton.
            
         
      (1)  Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EYVL L 145, s. 43)